b'\n_START_ARTICLE_\nMZ SM 125\n_START_PARAGRAPH_\nMZ SM 125 on MZ Motorrad- und Zweiradwerk GmbH:n valmistama Supermoto-mallinen kevytmoottoripy\xc3\xb6r\xc3\xa4, joka on ollut myynniss\xc3\xa4 vuodesta 2001. Py\xc3\xb6rien valmistus loppui kuitenkin vuonna 2008 Motorrad- und Zweiradwerk GmbH:n lopetettua toimintansa. Tehdas ilmoittaa huippunopeudeksi 110 km/h.\n_START_SECTION_\nTekniikka\n_START_PARAGRAPH_\nSM 125 -mallissa k\xc3\xa4ytet\xc3\xa4\xc3\xa4n nestej\xc3\xa4\xc3\xa4hdytteist\xc3\xa4, yksisylinterist\xc3\xa4, neliventtiilist\xc3\xa4 DOHC-moottoria. Tehoa siin\xc3\xa4 on 11kW (15 hv), joka on suurin sallittu m\xc3\xa4\xc3\xa4r\xc3\xa4 kevytmoottoripy\xc3\xb6rille Suomessa. My\xc3\xb6s SX (enduro) ja RT (naku) -malleissa k\xc3\xa4ytet\xc3\xa4\xc3\xa4n samaa moottoria sek\xc3\xa4 runkoa. Osien maahantuoja Suomessa on Tokimoto Oy. Viritysosia myy Saksassa MZ-Faber.de'